Rajan Chelliah

Rajan Chelliah (født 1962) er en norsk-srilankisk journalist som var ansatt i NRK i 20 år. Han har siden 2021 arbeidet som karriereveileder i AS3 Employment Norge. Han er mest kjent fra tiden som programleder i Migrapolis.

Chelliah kom til Norge fra Sri Lanka i 1983. Han arbeidet i flyktningsektoren og i nærradio før han ble ansatt i NRK Østlandet i 1999. Han var ansatt i NRK frem til 2019. Her var han programleder i Migrapolis fra 1999 til 2015. Utover dette var han utegående reporter i 17.mai sendinga fra Slottsplassen i 2001, som den første med minoritetsbakgrunn. I 2021 begynte han som karriererådgiver AS3 Employment Norge.

Chelliah har journalistutdanning fra Høgskolen i Oslo og en mastergrad i medier og kommunikasjon fra Universitetet i Oslo.

I 2007 ble Chelliah kåret til Top 10 innvandrer 2007. Denne hedersprisen fikk han blant annet for sin fremragende innsats som journalist. Prisen ble utdelt av Leadership Women, IMDI og ManPower.

 Referanser 

Kategori:Norske journalister
Kategori:Norske TV-programledere
Kategori:Norske organisasjonsarbeidere
Kategori:NRK-journalister
Kategori:Programledere for NRK TV
Kategori:Nordmenn født i Sri Lanka